  Майя Бывальцева Сарапулын элькун Сабантуез ортчытон интые куноос мер транспортэн мыныны быгатозы. Со сярысь ивортэ кар администрацилэн пресс-службаез. Автобус таӵе сюрестӥ ветлоз: Карл Маркс урамысь «Рынок» дугдылонни -Горький урам — Красноармейской урам — Раскольников урам — Нечкино тракт — Акшабариха шурлэн ярдурез — Нечкино тракт — Мир урам — Гоголь урам — Советской урам — Азин урам — Пролетарской урам — «Рынок» дугыдлонни. «Рынок» дугыдлонни дорысь автобусъёс ветлозы 9 часысен 11 часозь котькуд 15 минутлы быдэ, 11 часысен 13 часозь — ӝыны часлы быдэ. Огдырлы кылдытэм «Акшабариха шурлэн ярдурез» дугдылонниысен 15 часысен 15 часозь котькуд 15 минутлы быдэ автобусъёс кошкозы. Тодэ вайытом, элькун Сабантуй кӧснуналэ, 8-тӥ пӧсьтолэзе, ортчоз. Тегъёс: Сарапул Транспорт Удмуртия бигеръёс Сабантуй  